钦定古今图书集成/明伦汇编/宫闱典/第015卷 > 秦
## 钦定古今图书集成/明伦汇编/宫闱典/第015卷 > 秦

始皇母《吕不韦姬》。

于邯郸。及生，名为政，姓赵氏。年十三岁，庄襄王死，政
代立，为秦王。九年，长信侯毐作乱而觉，矫王御玺及
太后玺以发县卒及卫卒官骑、戎翟君、公舍人将欲
攻蕲年宫为乱。王知之，令相国昌平君、昌文君发卒”
攻毐，毐败，车裂以徇，灭其宗。十年。相国吕不韦坐嫪
毐免，桓𬺈为将军。齐、赵来置酒。齐人茅焦说秦王曰：
“秦方以天下为事，而大王有迁母太后之名，恐诸侯
闻之，由此倍秦也。”秦王乃迎太后于雍而入咸阳。

〈注〉正义曰：《说苑》云：“秦始皇，太后不谨，幸，即嫪毐。始皇取毐，四支车裂之，取两弟扑杀之。取太后迁之咸阳宫。下令曰：‘以太后事谏者，戮而杀之。蒺藜其脊，谏而死者二十七人’。”茅焦乃上说曰：“齐客茅焦，愿以太后事谏。皇帝曰：‘走告若，不见阙下积死人耶’？使者问焦，焦曰：‘陛下车裂假父，有嫉妒之心；囊扑两弟，有不慈之’”名，迁母咸阳有不孝之行，蒺藜谏士，有桀纣之治。天下闻之，尽瓦解无向秦者。王乃自迎太后归咸阳，立茅焦为傅，又爵之上卿。太后大喜，曰：“天下亢直，使败复成，安秦社稷，使妾母子复相见者，茅君之力也！”